দীৰ্ঘদিনৰ পৰা ৰাজ্যৰ বিভিন্ন ঠাইৰ পৰা মটৰচাইকেল চুৰ কৰি অহা এটা বৃহৎ চক্ৰৰ দুজনক আজি ওদালগুৰি জিলাৰ আৰক্ষীয়ে চুৰি মটৰচাইকেলৰ সৈতে আটক কৰিছে।
জানিব পৰামতে, বিশেষ সূত্ৰৰ পম খেদি ওদালগুৰি জিলাৰ উপ আৰক্ষী অধীক্ষক মইদুল ইচলামৰ নিৰ্দেশত উপ পৰিদৰ্শক মুনাফ আলীৰ নেতৃত্বত যোৱা এটা দলে অভিযান চলাই এই বাইক চোৰ দুজনক আটক কৰে। অভিযানৰ সময়ত আৰক্ষীয়ে তেওঁলোকৰ পৰা ৫খনকৈ চুৰি মটৰচাইকেল উদ্ধাৰ কৰিছে। ইয়াৰে ৪খনেই বাবাজ পালছাৰ আৰু আনখন টি ভি এছ ষ্টাৰ চিটি বাইক।
আটক কৰা দুজন ক্ৰমে ৰাজদীপ ব্ৰহ্ম (১৯) আৰু নাথুৰাম নাৰ্জাৰী (১৮) বুলি আৰক্ষীয়ে জানিবলৈ দিছে। দুয়োজনৰ ঘৰ ওদালগুৰি থানাৰ অধীনৰ কাজিমাটি গাৱঁত।
"দুয়োজনকে জেৰা কৰি থকা হৈছে। তেওঁলোকৰ পৰা আন কেইজনমানৰ নামো পোৱা গৈছে।" ওদালগুৰি থানাৰ ভাৰপ্ৰাপ্ত বিষয়া নাৰায়ণ পটংগীয়াই কয়।
আৰক্ষীয়ে এই মটৰচাইকেল চুৰি চক্ৰটোৰ সৈতে আন্তঃৰাজ্যিক চক্ৰৰ সংযোগ থাকিব পাৰে বুলি সন্দেহ কৰিছে, যিহেতু এই চুৰি বাইকেকেইখন ৰাজ্যখনৰ ভিন্ন ঠাইৰ বুলি আৰক্ষী ইতিমধ্যে নিশ্চিত হৈছে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
